google/wiki40b huggingface dataset:
Νικόλαος Δημητρακόπουλος

Συνέχιση πολιτικής δράσης

Το 1912 αποχώρησε από το «Κόμμα των Φιλελευθέρων» και ίδρυσε το «Προοδευτικό κόμμα». Το 1916, ο Βασιλιάς τού έδωσε εντολή να σχηματίσει κυβέρνηση, αλλά ο ίδιος δήλωσε αδυναμία και κατέθεσε την πρόταση. Στις εκλογές του 1920 δεν έλαβε μέρος λόγω ασθένειας, παρόλα αυτά όμως, το κόμμα του κατάφερε να εκλέξει 14 βουλευτές.
Ο Νικόλαος Δημητρακόπουλος έχοντας διάγει γενικά μια ασκητική ζωή, απεβίωσε στις 21 Δεκεμβρίου 1921 στη Βιέννη όπου είχε μεταβεί, υποκύπτοντας σε ανίατη ασθένεια της εποχής, σε ηλικία 56 ετών.

Κρίσεις - Σχόλια

Ο Νικόλαος Δημητρακόπουλος ξεχώρισε για τη ρητορική του δεινότητα και για το πλουσιότατο νομοθετικό του έργο κατά τη διάρκεια της παραμονής του στο Υπουργείο Δικαιοσύνης. Με δικές του ενέργειες ιδρύθηκε το Ανώτατο Δικαστικό Συμβούλιο, επίσης αύξησε τους δικαστικούς μισθούς για να ενισχύσει την αμεροληψία των λειτουργών της Θέμιδος, καθιέρωσε τη μονιμότητα των δικαστών, έδωσε έμφαση στους νόμους περί προστασίας των εκλογών κ.ά. Παρόλο που δεν ήταν καθηγητής νομικής, αν και του είχε προταθεί η θέση, το επιστημονικό του έργο υπήρξε σημαντικό, με κυριότερο το Νομικαί Ενασχολήσεις (4 τόμοι), στο οποίο αναφέρονται όλες οι αγορεύσεις του στη Βουλή από την περίοδο 1915-1916 και αφορούν θέματα αστικού, ποινικού και δημοσίου δικαίου. Εκτός από το επιστημονικά έργα έγραψε και διάφορα άλλα όπως: Πολεμικά Απομνημονεύματα (1898),  Θεοκρισία παρά τοις Έλλησιν, Πολιτικά κ.ά.
Filler

Filler (δηλαδή «γέμισμα» σε ελεύθερη απόδοση) λέγεται ένα επεισόδιο μιας (τηλεοπτικής συνήθως) σειράς που αποκλίνει από το βασικό θεματικό πυρήνα και προβάλλει άσχετα γεγονότα που χαρακτηρίζονται όμως από την θεματική της σειράς. Δεν συνεισφέρει κάτι στη βασική πλοκή και δεν είναι απαραίτητο για να την κατανοήσει κάποιος. Χρησιμοποιείται συνήθως για να ενδυναμώσει κάποια ιστορία που χαρακτηρίζεται από αδυναμία στην πλοκή ή καμιά φορά για να εμπλουτίσει τις γνώσεις μας πάνω σε κάποιον δευτερεύοντα χαρακτήρα του οποίου η προσωπική ιστορία δεν μπορεί να ενταχθεί ομαλά στην κυρίως πλοκή.
Αν και συχνά ανεκτά, τα fillers δέχονται συχνά έντονη κριτική από τους φίλους των σειρών για απαράδεκτες αποκλίσεις από την κυρίως πλοκή και για απρόσεκτη χρήση των χαρακτήρων, καθώς πράξεις τους στα fillers θα μπορούσαν να προκαλέσουν συνέπειες στο μέλλον και αντίθετα ξεχνιούνται αμέσως.

Anime Fillers

Ο όρος Filler χρησιμοποιείται συχνά για να χαρακτηρίσει ορισμένα επεισόδια anime σειρών (ιαπωνικά κινούμενα σχέδια) που βασίζονται σε manga (ιαπωνικά κόμικ). Καθώς ένα επεισόδιο anime μπορεί να αντιστοιχεί σε μερικά κεφάλαια του manga, τα fillers χρησιμεύουν στο να δώσουν χρόνο στο manga να προχωρήσει μπροστά, ώστε να μπορέσει να τροφοδοτήσει αργότερα το anime με υλικό.
Για παράδειγμα, μπορεί σε μια anime σειρά δράσης, να υπάρξει ένα filler που να αφηγείται την εκδρομή των ηρώων σε μια παραλία, χωρίς αυτή η εκδρομή όμως να επηρεάζει τα βασικά τεκταινόμενα της σειράς.
Συχνά τα fillers σχετίζονται με το περιττό και με το χαμηλής ποιότητας και γι'αυτό, επί το πλείστον, είναι ανεπιθύμητα. Δέχονται την ίδια κριτική με τα αντίστοιχα των τηλεοπτικών σειρών. Επιπροσθέτως, αν υπάρχει ελάχιστη επικοινωνία μεταξύ δημιουργών anime και manga, μπορεί οι πρώτοι να παρέμβουν έτσι στην πλοκή που να δημιουργήσει προβλήματα στους δεύτερους ή να τους ρίξει σε αντιφάσεις. Συχνά για να μην συμβεί αυτό αναγκαστικά οι δημιουργοί του anime περιορίζονται πολύ στο είδος ιστοριών που μπορούν να παράγουν και στο πλήθος χαρακτήρων που μπορούν να χρησιμοποιήσουν, με αποτέλεσμα να δημιουργούν υλικό χαμηλής ποιότητας. Αρκετές σειρές δεν επέστρεψαν ποτέ ξανά στο manga, και κάποιες αναγκάστηκαν να σταματήσουν την προβολή τους μετά την πτώση του ενδιαφέροντος για αυτές μετά από μακροσκελή κύκλο fillers.
Οκτάγωνο

Στη γεωμετρία το οκτάγωνο (από τις ελληνικές λέξεις οκτώ και γωνία) είναι ένα πολύγωνο σχήμα με οκτώ πλευρές και οκτώ κορυφές. Σε ένα κανονικό οκτάγωνο, στο οποίο όλες οι πλευρές και όλες οι γωνίες είναι ίσες μεταξύ τους, οι γωνίες είναι ίσες με 3π/4 ακτίνια ή 135 μοίρες (°) η καθεμιά, ενώ οι εσωτερικές γωνίες οποιουδήποτε οκταγώνου έχουν άθροισμα 6π ακτίνια ή 1080 μοίρες. Το σύμβολο Schläfli του οκταγώνου είναι {8}.

Κατασκευή

Το κανονικό οκτάγωνο είναι δυνατό να κατασκευασθεί με κανόνα και διαβήτη.
Λίμνη Παραλιμνίου

Η Λίμνη Παραλιμνίου είναι μια φυσική εποχιακή υφάλμυρη λίμνη στο ανατολικό άκρο της Κύπρου, κοντά στην επαρχία Αμμόχωστου. Βρίσκεται στα όρια των Δήμων Παραλιμνίου, Δερύνειας και Σωτήρας και έχει ενταχθεί στο Ευρωπαϊκό δίκτυο Natura 2000.
Η λίμνη εμπλουτίζεται αποκλειστικά από τις απορροές ομβρίων υδάτων κατά την χειμερινή περίοδο, κυρίως από τον χείμαρρο Πλατύ που εισρέει ανατολικά της λίμνης, ενώ την θερινή περίοδο, αποξηραίνεται. Σε περιόδους με έντονες βροχοπτώσεις, τα ύδατα της λίμνης διοχετεύονται μέσω του καναλιού το οποίο κατασκευάστηκε την δεκαετία του 60', σε μικρά εμπλουστιστικά φράγματα για τον εμπλουτισμό του υπόγειου υδροφορέα της περιοχής. Τα πρώτα αρδευτικά κανάλια κατασκευάστηκαν το 1893.
Η λίμνη Παραλιμνίου είναι σημαντικός υδροβιότοπος της Κύπρου με σπάνια είδη χλωρίδας και πανίδας, ο οποίος όμως έχει υποστεί σημαντική υποβάθμιση. Μεταξύ των ειδών ξεχωρίζει ένα σπάνιο είδος νερόφιδου, το Natrix natrix cypriaca, που συναντάται μόνο στην Κύπρο και ως εκ τούτου είναι προστατευόμενο είδος. Η βλάστηση κυριαρχείται από αλλοφυτικά είδη, ενώ μεγάλος αριθμός πτηνών φιλοξενείται μόνιμα ή παροδικά στην περιοχή, με σημαντικότερο είδος το Vanellus spinosus (πελλοκατερίνα).
Psychedelic Trance

Η Psychedelic trance ή Psytrance μουσική ή Psy (ελλ. ψυχεδελική τρανς) είναι είδος ηλεκτρονικής μουσικής που χαρακτηρίζεται από διαρκή ρυθμό και μελωδίες που δημιουργούνται από γρήγορες επαναλαμβανόμενες μουσικές φράσεις (riffs). 
Αποτελεί εξέλιξη της μουσικής Goa trance, η οποία προέρχεται από την ομώνυμη περιοχή Γκόα της Ινδίας. Παρά το γεγονός ότι το μουσικό είδος είναι ενσωματωμένο στην Goa trance σκηνή, γρήγορα έγινε δημοφιλής στην Ευρώπη αλλά και σε όλο τον κόσμο και από τα τέλη της δεκαετίας του 1990 αποτέλεσε ξεχωριστό μουσικό είδος. Το είδος προσφέρει ποικιλία ήχων, ρυθμού και στυλ. Μερικά παραδείγματα περιλαμβάνουν την Full on, Dark psytrance, Progressive psytrance, Suomisaundi και Psy-breaks.
Η Psychedelic trance διακρίνεται από τα άλλα υποείδη, λόγω του μοναδικού της ήχου που διαθέτει και του γρήγορου ρυθμού (η ακολουθία του beat είναι μεταξύ 138 και 152 bpm [παλμοί ανά λεπτό]) ο οποίος τείνει να είναι πιο γρήγορος από ό, τι σε άλλες μορφές της trance ή techno μουσικής.
Οράτιο Φρέντερικ Φίλιπς

Αεροτομές

Ο Φίλιπς δημιούργησε μία αεροδυναμική σήραγγα στην οποία μελέτησε διάφορα σχέδια αεροτομών με σκοπό τη δημιουργία άντωσης. Η σήραγγα είχε ασυνήθιστο σχεδιασμό μιας και η ροή του αερίου γινόταν με ατμό και όχι αέρα.
Το 1884 είχε τη δυνατότητα να κατοχυρώσει το πρώτο του δίπλωμα ευρεσιτεχνίας, ενώ ακολούθησαν και άλλα. Απέδειξε την ισχύ της ιδέας του Τζορτζ Κέιλι, η οποία ανέφερε πως αν η άνω επιφάνεια είχε μεγαλύτερη καμπυλότητα τότε η κάτω επιταχύνει την άνω ροή του αέρα, μειώνοντας την πίεση πάνω από την πτέρυγα δημιουργώντας άντωση.
Μαργαρίτα της Βοημίας, βασίλισσα της Ουγγαρίας

Βιογραφία

Ήταν η πρώτη κόρη του Καρόλου Δ΄ της Βοημίας & Γερμανίας και της 1ης συζύγου του Λευκής των Βαλουά, κόρης του Καρόλου κόμη του Βαλουά.
Αρχικά είχε μνηστευθεί τον Αμεδαίο ΣΤ΄ κόμη της Σαβοΐας, αλλά ο αρραβώνας τελικά λύθηκε και ο Αμεδαίος ΣΤ΄ νυμφεύτηκε την εξαδέλφη της Μαργαρίτας, τη Μπόννη των Βουρβόνων. Στην ηλικία των 7 ετών παντρεύτηκε τον Λουδοβίκο Α΄ της Ουγγαρίας. Ήταν πολύ νέα για να κάνει παιδιά και απεβίωσε 14 ετών. Μάλλον τάφηκε στη βασιλική Σεκεσφεκέρβαρ. Ο Λουδοβίκος Α΄ νυμφεύτηκε για 2η φορά το 1353 με την Ελισάβετ της Βοσνίας.

Οικογένεια

Παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας· δεν απέκτησαν τέκνα.
Α' Κατηγορία Ε.Π.Σ. Ζακύνθου

Άνοδος

Όσον αφορά την άνοδο οι 2 πρώτες ομάδες δίνουν μπαράζ για το πρωτάθλημα 
με το νικητή να στέφεται στις 2 νίκες. Ο νικητής της σειράς θα στεφθεί πρωταθλητής και θα πάρει την άνοδο στη Δ' Εθνική.

Υποβιβασμός

Το σύστημα της παραμονής είναι πιο περίπλοκο.Οι 2 τελευταίοι (11ος-12ος) υποβιβάζονται στη Β' Κατηγορία και ο 10ος με τον 9ο δίνουν μπαράζ για την 3η θέση σε ένα ζευγάρι παιχνιδιών.Σε περίπτωση ισοβαθμίας 11ου-10ου δίνονται μπαράζ με τον νικητή να δίνει νέα μπαράζ με τον 9ο της βαθμολογίας.
Αυτόνομη Σοβιετική Σοσιαλιστική Δημοκρατία της Τσουβασίας

Η Αυτόνομη Σοβιετική Σοσιαλιστική Δημοκρατία της Τσουβασίας (Χουβάς: Чăваш Автономлă Совет Социаллă Республики
, Chăwash Avtonomlă Sovet Sociallă Respubliki; ρωσικά: Чувашская Автономная Советская Социалистическая Республик‎, Chuvashskaya Avtonomnaya Sovetskaya Sotsialisticheskaya Respublik) ήταν μια Αυτόνομη Σοβιετική Σοσιαλιστική Δημοκρατία εντός της Σοβιετικής Ένωσης.
Καταλαμβάνει περίπου 18.000 τετραγωνικά χιλιόμετρα (6.900 τετραγωνικά μίλια) κατά μήκος της ανατολικής όχθης του Βόλγα, περίπου 60 χιλιόμετρα (37 μίλια) δυτικά της συμβολής με τον ποταμό Κάμα και περίπου 700 χιλιόμετρα (430 μίλια) ανατολικά της Μόσχας. Η Τσουβασική ΑΣΣΔ σχηματίστηκε το 1925 και ανακήρυξε την ανεξαρτησία της εντός της Σοβιετικής Ένωσης το 1990. Οι κύριες οικονομικές δραστηριότητες είναι γεωργικές, και είναι η παραγωγή φρούτων, δημητριακών και η υλοτομία. Η πρωτεύουσα ήταν το Τσεμποκσάρι.
Νίκος Μαζιώτης

Πρώτα χρόνια

Έγινε γνωστός ως αντιρρησίας συνείδησης, όταν συνελήφθη το 1991, καθώς και τον Οκτώβριο του 1992. Το Δεκέμβριο έκανε απεργία πείνας για 57 ημέρες και μετά από κινητοποιήσεις αφέθηκε ελεύθερος τον Ιανουάριο του 1993. Συνελήφθη ξανά το Νοέμβριο του 1995 μαζί με άλλους αναρχικούς για την κατάληψη του Πολυτεχνείου και καταδικάστηκε σε 12 μήνες φυλάκιση με αναστολή, ενώ συνελήφθη και στις 18 Νοεμβρίου 1996. Η επόμενη σύλληψή του ήταν στις 13 Ιανουαρίου 1998. Τον προηγούμενο μήνα, Δεκέμβριο 1997, είχε βρεθεί αποτύπωμά του σε μονωτική ταινία σε βόμβα που είχε τοποθετηθεί έξω από το υπουργείο Βιομηχανίας στη οδό Μιχαλακοπούλου. Όπως δήλωσε, η πράξη αυτή είχε τον χαρακτήρα της αλληλεγγύης στον αγώνα των κατοίκων της ανατολικής Χαλκιδικής ενάντια στην εξόρυξη χρυσού από την καναδική TVX Gold. Στο σπίτι του, μετά από παρακολούθηση, βρέθηκαν εκρηκτικές ύλες και όπλα. Καταδικάστηκε σε 15ετή φυλάκιση, ποινή η οποία μειώθηκε όταν δικάστηκε η έφεση και αποφυλακίστηκε τον Αύγουστο του 2001, μετά από 3,5 έτη.

Ένοπλη δράση

Μεταξύ 2004 και 2007 ο Μαζιώτης κατήγγειλε την Αντιτρομοκρατική Υπηρεσία για προβλήματα από την παρακολούθησή του. Τον Απρίλιο του 2010 ο Μαζιώτης και η γυναίκα του συνελήφθησαν ξανά δεδομένου ότι στο σπίτι τους βρέθηκε υλικό της τρομοκρατικής οργάνωσης Επαναστατικός Αγώνας. Λίγες μέρες αργότερα κρίθηκαν προφυλακιστέοι και οδηγήθηκαν στη φυλακή. Τον Οκτώβριο 2011, καθώς είχε παρέλθει το 18μηνο της κράτησής τους, αφέθηκαν ελεύθεροι με περιοριστικούς όρους την απαγόρευση εξόδου από τη χώρα, την παραμονή στο λεκανοπέδιο της Αττικής και την παρουσία τρεις φορές τον μήνα στο αστυνομικό τμήμα. Τον Ιούνιο του 2012 παραβίασαν τους περιοριστικούς όρους και χάθηκαν τα ίχνη τους. Τον Απρίλιο του 2013 καταδικάστηκαν έρημην σε κάθειρξη 50 ετών για συγκρότηση οργάνωσης, απλή συνέργεια σε απόπειρα ανθρωποκτονίας, εκρήξεις κ.ά στο πλαίσιο της δράσης του Ε.Α.
Δικάστηκε μεταξύ άλλων για ένταξη και συμμετοχή σε οργάνωση, έκρηξη με παγιδευμένο αυτοκίνητο στην Τράπεζα της Ελλάδος στην οδό Αμερικής στις 10 Απριλίου του 2014, ενώ κατηγορείται για δύο ληστείες στη Κλειτορία και τα Μέθανα. 
Την Τετάρτη 16 Ιουλίου 2014 ο Μαζιώτης συνελήφθη στο Μοναστηράκι ύστερα από συμπλοκή με αστυνομικούς και ανταλλαγή πυροβολισμών από τους οποίους τραυματίστηκαν ο ίδιος ο Μαζιώτης, ένας αστυνομικός και δύο τουρίστες.
Σπυρίδων Λιβιεράτος

Βιογραφικά στοιχεία

Γεννήθηκε στο Ληξούρι της Κεφαλονιάς, όπου και πήγε σχολείο. Μετά το γυμνάσιο πήγε στην Γένουα της Ιταλίας και σπούδασε ιατρική, ενώ αναγορεύτηκε διδάκτωρ. Επέστρεψε στην Ελλάδα και διορίστηκε καθηγητής της στην Ιατρική Σχολή της Αθήνας. Συνετέλεσε στη σύσταση της Παθολογικής Σχολής και στην ίδρυση του Λαϊκού Νοσοκομείου. Διετέλεσε πρόεδρος της Ιατρικής Εταιρείας. Δημοσίευσε 149 επιστημονικές εργασίες. Πέθανε στην Αθήνα σε ηλικία 81 έτους και κηδεύτηκε τον Μάιο του 1962.
Βιεντιάν

Προέλευση ονόματος

Το όνομα της πόλης προέρχεται από τη γλώσσα Πάλι, λειτουργική γλώσσα του βουδισμού. Η αρχική σημασία του είναι «βασιλικό άλσος από σανταλόξυλο» ή «πόλη από σανταλόξυλο». Πολλοί, αν όχι οι περισσότεροι, λένε ότι το όνομα της πόλης σημαίνει «πόλη του φεγγαριού», ενώ πολλοί ισχυρίζονται επίσης σωστά ότι το όνομα της πόλης σημαίνει «πόλη από σανταλόξυλο» επειδή οι λέξεις για το «φεγγάρι» (ຈັນ ຈັນ ທ ຣ ໌ από chandra चन्द्र στο σανσκριτικό) και το «σανταλόξυλο» (ຈັນ ή ຈັນ ທ ນ ໌ από το chandana चन्दन στη Σανσκριτική) γράφονται και προφέρονται πανομοιότυπα με το «chan» στο σύγχρονο Λάος. Οι περισσότερες ακαδημαϊκές και ιστορικές πηγές του Λάος ισχυρίζονται ότι το όνομα της πόλης σημαίνει στην πραγματικότητα «πόλη από σανταλόξυλο», και αυτό ενισχύεται από τα ονόματα της πόλης στα ταϊλάνδέζικα (เวียงจันทน์) και στη γλώσσα Χμερ (វៀងចន្ទន៍), διατηρώντας ταυτόχρονα την ετυμολογική ορθογραφία, η οποία υποδηλώνει «πόλη από σανταλόξυλο».

Ιστορία

Το 1354, όταν ο Φα Νγκουμ ίδρυσε το βασίλειο του Λαν Ξανγκ. H Βιεντιάν έγινε μια σημαντική διοικητική πόλη, παρόλο που δεν ήταν η πρωτεύουσα. Ο βασιλιάς Σετθαθιράθ την καθιέρωσε επισήμως ως πρωτεύουσα του Λαν Ξανγκ το 1563, για να αποφύγει πιθανή εισβολή της Βιρμανίας. Όταν το 1707 το βασίλειο του Λαν Ξανγκ διαλύθηκε, ιδρύθηκε το Βασίλειο της Βιεντιάν. Το 1779, κατακτήθηκε από τον Ταϊλανδό στρατηγό Phraya Chakri και έγινε υποτελής του Σιάμ.
Το 1827, κατά την ανεπιτυχή εξέγερση του βασιλιά Ανουβόνγκ, η πόλη καταστράφηκε ολοσχερώς από τα ταϊλανδέζικα στρατεύματα. Η πόλη κάηκε ολοσχερώς και λεηλατήθηκε από σχεδόν όλα τα λαοτινά αντικείμενα, συμπεριλαμβανομένων των αγαλμάτων του Βούδα και των ανθρώπων. Όταν έφθασαν οι Γάλλοι η Βιεντιάν ήταν κατεστραμμένη, ερημωμένη και γενικά εξαφανισμένη μέσα στο δάσος. Τελικά πέρασε στη γαλλική κυριαρχία το 1893 και έγινε η πρωτεύουσα του γαλλικού προτεκτοράτου του Λάος το 1899. Οι Γάλλοι ανοικοδόμησαν την πόλη και ξαναχτίστηκαν ή επισκευάστηκαν οι βουδιστικοί ναοί όπως ο Pha That Luang και ο Haw Phra Kaew και άφησαν πολλά αποικιακά κτίρια πίσω.
Κατά τη διάρκεια του Β΄ Παγκοσμίου Πολέμου, η Βιεντιάν έπεσε με μικρή αντίσταση και καταλήφθηκε από ιαπωνικές δυνάμεις, υπό τη διοίκηση του Sako Masanori. Στις 9 Μαρτίου του 1945 έφθασαν γάλλοι αλεξιπτωτιστές και επανεγκαταστάθηκαν στην πόλη στις 24 Απριλίου του 1945.

Γεωγραφία

Η Βιεντιάν βρίσκεται στις όχθες του ποταμού Μεκόνγκ, κοντά στα σύνορα με την Ταϊλάνδη.
Φαινυλαιθανονιτρίλιο

Με αμινοξείδωση αιθλοβενζολίου

Με αμινοξείδωση αιθυλοβενζολίου παράγεται φαινυλοαιθανονιτρίλιο:

Με κυάνωση βενζυλαλογονιδίου

Με επίδραση κυανιούχου καλίου σε βενζυλογονίδιο (PhCH₂X), παράγεται φαινυλαιθανονιτρίλιο:

Με αφυδάτωση φαινυλαιθαναμιδίου

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή πενταχλωριούχο φωσφόρο (PCl₅) ή θειονυλοχλωρίδιο (SOCl₂), σε φαινυλαιθαναμίδιο παράγεται φαινυλαιθανονιτρίλιο:

Με αφυδάτωση φαινυλαιθανυδροξυλιμίνης

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή αιθανικού ανυδρίτη [(CH₃CO)₂O] σε φαινυλαιθανυδροξυλιμίνη (PhCH₂CH=NOH), παράγεται φαινυλαιθανονιτρίλιο:

Με επίδραση βενζυλομαγνησιαλογονιδίου σε χλωροκυάνιο

Με επίδραση βενζυλομαγνησιαλογονίδιου σε χλωροκυάνιο (ClCN) παράγεται φαινυλαιθανονιτρίλιο:

Υδρόλυση

1. Με μερική υδρόλυση φαινυλαιθανονιτριλίου, παράγεται φαινυλαιθαναμίδιο:
2. Με πλήρη υδρόλυση φαινυλαιθανονιτριλίου, παράγεται φαινυλαιθανκό οξύ:

Παραγωγή βενζυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται βενζυλοκετόνη

Yδρογόνωση

1. Με καταλυτική υδρογόνωση παράγεται 2-φαινυλαιθαναμίνη:
2. Με επίδραση λιθιοαργιλιοϋδρίδιου παράγεται 2-φαινυλαιθαναμίνη:

Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(βενζυλοκυανο)διχλωροπαλλάδιο:
1398 Ντονέρα

Φυσικά χαρακτηριστικά

Η μέση διάμετρος της Ντονέρας εκτιμάται σε 29 περίπου χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,1913. Η Ντονέρα περιστρέφεται γύρω από τον εαυτό της μία φορά κάθε 7 ώρες και 14 λεπτά.
Κωμόπολη

Ο όρος κωμόπολη χρησιμοποιείται για τους οικισμούς που έχουν πληθυσμό αρκετά μεγάλου χωριού ή μικρής πόλης. Χαρακτηριστικά η κωμόπολη αναφέρεται ως μικρή πόλη που έχει όψη και χαρακτήρα μεγάλου χωριού. Η Ελληνική Εθνική Στατιστική Υπηρεσία χρησιμοποιούσε μέχρι και την απογραφή του 1991 τον όρο αυτό για οικισμούς με πληθυσμό μεταξύ 2.000-10.000 ατόμων.
Λαογραφικό Μουσείο Κομοτηνής

Το Λαογραφικό Μουσείο Κομοτηνής είναι μουσείο στην Κομοτηνή της Ελλάδας. Ιδρύθηκε το 1962 και από το 1989 στεγάζεται στο Αρχοντικό Πεΐδη, ανακαινισμένο δείγμα της τοπικής παραδοσιακής αρχιτεκτονικής. Η συλλογή εμφανίζεται στο αρχοντικό με δύο ορόφους, το κελάρι και κάτω από ένα στεγασμένο μέρος της αυλής. Περιλαμβάνει τα εξής εκθέματα: φορέματα, δαντέλες, χειροτεχνίες από διάφορα υλικά και εργαλεία της αγροτικής ζωής και των άλλων παραδοσιακών επαγγελμάτων. Η συλλογή περιλαμβάνει επίσης τα προσωπικά στοιχεία του Αρχιεπίσκοπου Αθηνών Χρυσάνθου, ο οποίος γεννήθηκε στην Κομοτηνή, καθώς και άλλες εικόνες και εκκλησιαστικά αντικείμενα.
Εθνική Βενεζουέλας (καλαθοσφαίριση γυναικών)

Συμμετοχές σε διεθνείς διοργανώσεις

Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Πρωτάθλημα Νοτίου Αμερικής που διοργανώθηκε στη Βραζιλία το 1999.
Πολ Φένεχ

Καριέρα

Ο Πολ Φένεχ ξεκίνησε από τους Naxxar Lions και αργότερα μετακινήθηκε στην Msida Saint-Joseph, στην οποία περέμεινε δύο χρόνια. Με την ομάδα αυτή έκανε την πρώτη του εμφάνιση στη Πρέμιερ Λιγκ Μάλτι το 2005. 
Οι περίοδος στην Msida Saint-Joseph ήταν πολύ πετυχημένοι και έγινε στόχος πολλών ομάδων της Πρέμιερ Λιγκ Μάλτι. Τελικά υπέγραψε στην Birkirkara συμβόλαιο 5 ετών. 
Την περίοδο 2007-08 κατέκτησε το πρώτο του τρόπαιο με την Birkirkara. Ακολούθησε μια πετυχημένη περίοδος (2008-09. Την περίοδο 2009-10, ο προπονητής της Εθνική Μάλτας John Buttigieg τον συμπεριέλαβε στην αποστολή της ομάδας για πρώτη φορά. Σε ηλικία 23 ετών, στις 5 Μαΐου 2010 κατέκτησε το πρώτο του πρωτάθλημα. Ο Φένεχ συμμετείχε σε πολλά παιχνίδια προκριματικών Champions League και Europa League με την Birkirkara.

Διεθνής καριέρα

Αρχικά συμμετείχε στην Εθνική Μάλτας U19 και στην Εθνική Μάλτας U21. Ο Φένεχ έκανε το ντεμπούτο στην Εθνική ανδρών Μάλτας στις 28 Νοεμβρίου 2009, στην εντός έδρας ήττα με 4-1 απέναντι στην Εθνική Βουλγαρίας. Αποτελεί βασικό στέλεχος της Εθνικής Ομάδας.
Μιχαήλ Σχινάς

Βιογραφία

Είχε γεννηθεί στην Κωνσταντινούπολη. Πατέρας του ήταν ο Γεώργιος Σχινάς και αδελφός του ήταν ο επίσης λόγιος Δημήτριος Σχινάς.
Το 1821 πήρε ήταν παρών στην Πελοποννησιακή Γερουσία όπου είχε τη θέση «εξ απορρήτων», με πρόεδρο της Πελοποννησιακής Γερουσίας τον Δημήτριο Υψηλάντη.
Το 1827 έμενε στο Παρίσι όπως προκύπτει από την εμπλοκή του στις αρχικές συζητήσεις για την αποστολή του γλυπτού «Ελληνοπούλα», του επιτύμβιου αγάλματος που σμίλεψε στη μνήμη του Μάρκου Μπότσαρη ο Γάλλος γλύπτης Pierre-Jean David d’ Angers) στην Ελλάδα. Τον επόμενο χρόνο γύρισε στην Ελλάδα, παίρνοντας μέρος στην Εκστρατεία του Μωριά, στο επιστημονικό τμήμα του Γαλλικού εκστρατευτικού σώματος που έδιωξε από την Πελοπόννησο μεταξύ των ετών 1828 και 1833 τον Ιμπραήμ, στο αρχαιολογικό τμήμα.
Ήταν ο πρώτος Νομάρχης Αττικής και Βοιωτίας το 1833.
Εκλέχθηκε στην Α' Εθνική Συνέλευση του 1843 
και στην Β' Εθνική Συνέλευση του 1862 
(πληρεξούσιος Πυλίας στη δεύτερη)  και έγινε υπουργός Εκκλησιαστικών και Παιδείας στην επαναστατική Κυβέρνηση Ανδρέα Μεταξά το 1843.
Πέθανε το 1870.
Υγεία στην Κύπρο

Το 2006, το προσδόκιμο ζωής για τους άνδρες στην Κύπρο ήταν 79 χρόνια και για τις γυναίκες τα 82 χρόνια. Η βρεφική θνησιμότητα το 2002 ήταν 5 βρέφη ανά 1.000 γεννήσεις ζώντων, συγκρινόμενη ευνοϊκά με τις περισσότερες ανεπτυγμένες χώρες.
Μια συστηματική πληθυσμιακή ανάλυση των θανάτων στον ενήλικο πληθυσμό (ηλικίας 15-59) που κυκλοφόρησε το 2010 στο ιατρικό περιοδικό The Lancet τοποθετεί τη Κύπρο ως τη χώρα με τα χαμηλότερα ποσοστά θνησιμότητας στις γυναίκες και τη 14η χαμηλότερη θνησιμότητα στους άνδρες.
Μια νέα μέτρηση του αναμενόμενου ανθρώπινου κεφαλαίου υπολογισμένο για τις 195 χώρες από το 1990 έως το 2016 και ορισμένο για κάθε κοόρτι γεννήσεων ως τα προσδοκόμενα χρόνια ζωής από 20 έως 64 ετών και προσαρμοσμένα στο μορφωτικό επίπεδο, την εκμάθηση ή την ποιότητα της εκπαίδευσης, και τη λειτουργική κατάσταση της υγείας δημοσιεύτηκε από το ιατρικό περιοδικό The Lancet τον Σεπτέμβριο του 2018. Η Κύπρος είχε την 20η υψηλότερη θέση.

Σημαντικές διαγνώσεις

Οι τρεις πιο κοινές αιτίες θανάτου είναι κυκλοφορικές παθήσεις, νεοπλάσματα, και ασθένειες του αναπνευστικού. Οι δύο πιο κοινές μορφές καρκίνου είναι ο καρκίνος του προστάτη και ο καρκίνος του μαστού. Η ανοσοποίηση ενάντια στην ιλαρά φτάνει στο ποσοστό του 86% για τα μωρά ενός έτους και είναι το δεύτερο χαμηλότερο ποσοστό στην ΕΕ.

Δείκτες υγείας

Από το 2013, το προσδόκιμο ζωής για τις γυναίκες ήταν 85 χρόνια και για τους άνδρες ήταν 80. Η βρεφική θνησιμότητα το 2002 ήταν 5 βρέφη ανά 1.000 γεννήσεις ζώντων, συγκρινόμενη ευνοϊκά με τις περισσότερες ανεπτυγμένες χώρες. Μια συστηματική ανάλυση του πληθυσμού των θανάτων στον ενήλικο πληθυσμό (ηλικίας 15-59) που κυκλοφόρησε το 2010 στο ιατρικό περιοδικό The Lancet, κατατάσσει τη Κύπρο ως χώρα με τα χαμηλότερα ποσοστά θνησιμότητας για τις γυναίκες και το 14ο χαμηλότερο ποσοστό θνησιμότητας για τους άνδρες.

Διαβήτης

Το 2015 εκτιμάται ότι το 10.2% του πληθυσμού έχει διαβήτη, με προσεγγιστικό κόστος 2.295 δολαρίων ανά άτομο ανά έτος.

Κάπνισμα

Τα ποσοστά των καπνιστών στην Κύπρο θεωρούνται υψηλά με βάση τα διεθνή πρότυπα. Τα στατιστικά στοιχεία του ΠΟΥ για το 1998 δείχνουν ότι το 38.5% των ανδρών ήταν καπνιστές.
Στήλη με κόρη (Μουσείο Σπάρτης)

Περιγραφή

Η στήλη είναι κατασκευασμένη από γκρι ασβεστόλιθο. Έχει σχήμα αιχμηρού αψιδοκέφαλου δόρεως. Το μεγαλύτερο τμήμα του είναι σκαλισμένο ανάγλυφο, ενώ η ακατέργαστη βάση του πιθανώς να ήταν τοποθετημένη μέσα στο έδαφος ή σε κάποια άλλη βάση. Το ανάγλυφο παρουσιάζει μια γυναίκα προς τα αριστερά που κάνει ένα βήμα με το δεξί πόδι. Τα πέλματα ακουμπούν το έδαφος. Στο δεξί υψωμένο χέρι κρατάει έναν ανθό λοτού. Στο αριστερό χέρι κρατάει ένα στρογγυλό αντικείμενο, που σήμερα έχει φθαρεί. Γενικά η όλη επιφάνεια παρουσιάζει σημαντικές φθορές από αιολική διάβρωση, διότι προφανώς βρίσκονταν σε υπαίθρια θέση για μεγάλο χρονικό διάστημα. Η πλούσια κόμη φτάνει πιο κάτω από τους ώμους και σκεπάζει την πλάτη. Στο αριστερό μέρος της στήλης είναι χαραγμένη η επιγραφή «ΑΝΑΞΙΒΙΟΣ».

Ερμηνεία

Τα γενικά χαρακτηριστικά της γυναίκας ομοιάζουν πολύ με ένα άλλο εύρημα της Αθηνάς στον ίδιο αρχαιολογικό χώρο. Η στήλη είναι συγκρίσιμη με τις αναθηματικές κόρες που φιλοξενούνται στο Αρχαιολογικό Μουσείο της Ακρόπολης των Αθηνών. Η επιγραφή μας μνημονεύει το όνομα αυτού που το ανάθεσε. Η γυναικεία μορφή δεν είναι κάποια συγκεκριμένη θεά ή θεότητα, απλά εκπληρώνει τον αναθηματικό σκοπό στην Αθηνά.

Ιστορική τοποθέτηση

Το έργο αυτό, παρόλο που είναι κοινής και απλοϊκής τέχνης, συνδυάζει όλα τα χαρακτηριστικά Σπαρτιατικής γλυπτικής. Η τέχνη του ομοιάζει με τις ανάγλυφες στήλες που βρέθηκαν στα Χρύσαφα. Χρονολογείται στο δεύτερο ήμισυ του 6ου αιώνα π.Χ..
2001 QW322

Το 2001 QW322 είναι ένας μικρός πλανήτης της Ζώνης του Κάιπερ. Ανακαλύφθηκε το 2001 όπως και ο δορυφόρος του από την ομάδα του JJ Kavelaars, και χαρακτηρίζεται ως ένας διπλός αστεροειδής, του οποίου τα δύο μέλη διαθέτουν ένα μέγεθος που εκτιμάται πως έχει 86 χιλιόμετρα διάμετρο. 
Το 2008, το έργο που δόθηκε στη δημοσιότητα δείχνει ότι αυτός ο διπλός αστεροειδής έχει εξαιρετικά μεγάλη τροχιακή περίοδο για ένα διπλό Μεταποσειδώνιο αντικείμενο, για έναν αστεροειδή ή ένα μικρό πλανήτη, της οποίας η τιμή είναι περίπου 25 με 30 χρόνια. Η τροχιακή ακτίνα είναι επίσης ιδιαίτερα υψηλή (105.000 έως 135.000 χιλιόμετρα), ενώ η εκκεντρότητα είναι ασυνήθιστα χαμηλή (<0,4). Όλες αυτές οι τιμές είναι στα άκρα του φυσιολογικό εύρους τους για τέτοια αντικείμενα. Η μεγάλη απόσταση και η χαμηλή εκκεντρότητα συμβάλλουν στο να είναι το σύστημα επιρρεπείς σε αναστάτωση, και η διάρκεια ζωής του εκτιμάται ότι θα είναι της τάξης του ενός δισεκατομμυρίου ετών ακόμα.